
Tilstede: Christina, Bente, Allan, Henrik, Birgit, Lotte, Peter, Birgitte, Mette og Lars Holten og Peter Rahbek fra Sagnlandet.
Afbud fra Henning.

1) Valg af referent: Peter Høg

2) Godkendelse af referat: Referat fra sidste bestyrelsesmøde godkendt med en enkelt rettelse til årshjulet, hvor der var angivet bestyrelsesmøde 4. november.

3) Venneaftenens forløb. Venneaftenen forløb rigtig godt for alle de fremmødte. Vejret var med os. Foredragene var store tilløbsstykker. Cirka 100 venner var med til aftenen. 29 tilmeldte blev væk. Forklaringen er muligvis, at arrangementet blev afholdt på en lørdag.
Fremover vil vi forsøge med afholdelse torsdag aften i stedet. Vi tænker også at holde arrangementet lidt tidligere på efteråret, det vil sige i slutningen af august eller starten af september.
En mulighed, vi også talte om, var, at Venneaftener kunne have et tema - for eksempel 'stenalderen'. Backstagebesøg er også populære – gæsterne var meget interesseret i fx dragtloftet.

4) Vedtægter. Christina havde kommentarer til formålsbeskrivelsen i Venneforeningens vedtægter, og vi fik en god snak herom. Vi er enige om, at formålsformuleringen kan bruge en opdatering med mere fokus på, at foreningen støtter de frivilliges aktiviteter i Sagnlandet. Christina, Henrik og Peter laver en lille arbejdsgruppe om sagen.

5) Smedelauget har ansøgt bestyrelsen om at få bevilget ti sorte arbejdsskjorter i 1800-talsstil. Bestyrelsen er meget positiv overfor dette og Christina vil kontakte smedene for mere konkrete oplysninger, herunder pris.
Smedene har også forhørt sig om økonomisk støtte til udbedring af gulvet i smedjen. Bestyrelsen (CB) vil også her høre smedene, om de kan være mere konkrete. Et nyt gulv kan være mange ting, alt lige fra flisebelægning til isoleret betongulv. Peter Rahbek vil gerne vende ideer med smedelauget.

6) En Dropbox har været på tale til billeder fra Venneforeningens aktiviteter i Sagnlandet. Det koster dog 100 kr. om måneden, og bestyrelsen vil hellere finde en gratis løsning til opbevaring af brugbare billeder til fx Flyveask og Facebook. CB forsøger at indsamle og opbevare. 

7) Juleweekenderne falder i år 26.-27. november samt 3-4. og 10-11. december. Tilmelding vil sandsynligvis blive som tidligere, hvor man kan skriver sig på lister, som bliver sat op på Indsatsdagen 29/10. Nærmere følger.

8) Årshjulet. Vi aftalte, at tilføje Venneaftenen og Indsatsdagen til årshjulet.

9) Eventuelt. 
   9.1 Peter Rahbek orienterede om en informativ tur rundt i Sagnlandet sammen med en kørestolsbruger. Adgangsforholdene for kørestolsbrugere er ikke lige god overalt, men mange steder vil adgangen relativt nemt kunne etableres. Der er også en del fonde, Sagnlandet kan henvende sig til for støtte til indkøb af ramper.
   9.2 Lars Holten orienterede i forlængelse heraf om et nyt muligt større projekt i Sagnlandet med bygning af en gangbro over sumpområdet ved vildsvinene, så det bliver lettere adgang for kørestolsbrugere og andre fra området at komme fra Dragtværkstederne og ud til Landbohusene. 
   9.3 Flere i bestyrelsen har hørt ønsker fra venner, der gerne vil købe t-shirts og veste med Venneforeningens logo på. Lars Holten vil efterspore korrespondancer og vende tilbage, når han har styr på, hvem vi skal kontakte. 
   9.4 Christina vil sørge for, at Flyveask udkommer inden tilmelding for indsatsdagen.
   

